Alboransko more
<s>Alboransko more je najzapadniji dio Sredozemnog mora i nalazi se između Španjolske na sjeveru i Maroka odnosno Alžira na jugu.</s><s>Gibraltarski tjesnac, koji se nalazi na zapadnom kraju Alboranskog mora, spaja Sredozemno more s Atlantskim oceanom.</s>

<s>Prosječna mu dubina iznosi 445 m, dok najveća dubina iznosi 1.500 m.</s>

<s>Površinske struje Alboranskog mora teku na istok, donoseći vodu Atlantika u Sredozemno more, dok dubinska strujanja teku na zapad, noseći slaniju vodu Sredozemnog mora u Atlantik.</s><s>Česta poslijedica ovakvog strujanja vode je kružni tok vode u Alboranskom moru.</s><s>Kao prijelazna zona između dva mora sadrži mješavinu vrsta specifičnih i za Sredozemlje i za Atlantik.</s><s>Alboransko more stanište je najveće populacije dobrih dupina u zapadnom Sredozemnom moru, a ujedno je dom poslijednje populacije obalnog dupina u Sredozemlju, te predstavlja najznačajniji prostor u Europi na kojem se glavate želve hrane.</s>

<s>Alboransko more sadrži nekoliko malih otoka, uključujući Isla de Alborán.</s><s>Većina njih, uključujući one bliže marokanskoj obali nadzire Španjolska.</s>

<s>Vanjske veze 
Sestrinski projekti</s>

<s>Mora u Africi
Mora u Evropi
Mora Sredozemnog mora‎</s>

